Dalajláma

Dalajláma (-slovenský kodifikovaný tvar) alebo Dalajlama Slovenská reč, roč. 61, 1996, č. 1, str.29Slovník cudzích slov akademický, SPN, 1995 (-tibetský tvar; mongolské dalaj - “oceán” + tibetské lama - “najvyšší”, t. j. láma, ktorého učenosť a cnosť sú bezbrehé ako oceán) je mongolsko-tibetský titul pre najvyššieho prevtelenca tibetskej budhistickej školy Gelugpa, v rokoch 1642 - 1951 bol Dalajláma zároveň najvyšším svetským vládcom v Tibete. 

Sídlom Dalajlámu je palác Potala v Lhase (do roku 1959). Inštitút Dajalámu vychádza z budhistickej viery v prevteľovanie, Tibeťania ho uctievajú ako prevtelenie bódhisattvu Avalókitéšvaru. Titul ,,Dalajláma" prvý raz udelil roku 1578 mongolský vodca Altan chan (1507 - 1583) Sönamovi Gjamcchovi (1543 - 1588), v súčasnosti označovanému za 3. dalajlámu. 5. Dalajlámovi Ngawang Lozang Gjamcchovi (1617 - 1682) sa za pomoci mongolského vládcu Gušri chana roku 1642 podarilo zjednotiť Centrálny Tibet. 6. dalajláma Cchangjang Gjamccho (1683 - 1706) sa preslávil svojou ľúbostnou poéziou (preložená bola aj do slovenčiny – Hlasy Lhasy, Petrus 2003). 13. Dalajláma Thubtän Gjamccho (1876 - 1933) strávil niekoľko rokov v čínskom exile, potom utiekol pred čínskym cisárskym vojskom do Britskej Indie, po návrate sa neúspešne pokúsil zmodernizovať a zreformovať tibetskú spoločnosť. Súčasný 14. Dalajláma Tändzin Gjamccho (1935 - ), ktorý od roku 1959 žije v exile v severoindickej Dharamsale, bol za svoju angažovanosť za pokojné riešenie tibetského problému a humanizmus ocenený Nobelovou cenou mieru za rok 1989. V októbri 2000, v septembri 2009 a v októbri 2016 navštívil Slovensko, Univerzita Komenského mu udelila čestný doktorát.

 Zoznam dalajlámov 
  Meno  Životné údaje  Vo funkcii  Tibetsky/Wylie  Tibetský pinyin 1.  Gendündub  1391 – 1474  ×  དྒེ་འདུན་འགྲུབ་dge ‘dun ‘grub  Gêdün Chub 2.  Gendün Gjamccho  1475 – 1541  ×  དགེ་འདུན་རྒྱ་མཚོ་dge ‘dun rgya mtsho  Gêdün Gyaco 3.  Sönam Gjamccho  1543 – 1588  1578 – 1588  བསོད་ནམས་རྒྱ་མཚོ་bsod nams rgya mtsho  Soinam Gyaco 4.  Jöntän Gjamccho  1589 – 1616  1601 – 1616  ཡོན་ཏན་རྒྱ་མཚོ་yon tan rgya mtsho  Yoindain Gyaco 5.  Ngawang Lozang Gjamccho  1617 – 1682  1642 – 1682  བློ་བཟང་རྒྱ་མཚོ་blo bzang rgya mtsho  Lobsang Gyaco 6.  Cchangjang Gjamccho  1683 – 1706  1697 – 1706  ཚང་དབྱངས་རྒྱ་མཚོ་tshang dbyangs rgya mtsho  Cangyang Gyaco 7.  Lozang Kalzang Gjamccho  1708 – 1757  1751 – 1757  བསྐལ་བཟང་རྒྱ་མཚོ་bskal bzang rgya mtsho  Gaisang Gyaco 8.  Džampal Gjamccho  1758 – 1804  1786 – 1804  བྱམས་སྤེལ་རྒྱ་མཚོ་byams spel rgya mtsho  Qambê Gyaco 9.  Lungtog Gjamccho  1806 – 1815  1808 – 1815  ལུང་རྟོགས་རྒྱ་མཚོ་lung rtogs rgya mtsho  Lungdog Gyaco 10.  Cchulthim Gjamccho  1816 – 1837  1822 – 1837  ཚུལ་ཁྲིམ་རྒྱ་མཚོ་tshul khrim rgya mtsho  Cüchim Gyaco 11.  Khädub Gjamccho  1838 – 1856  1844 – 1856  མཁས་གྲུབ་རྒྱ་མཚོ་mkhas grub rgya mtsho  Kaichub Gyaco 12.  Thinlä Gjamccho  1857 – 1875  1873 – 1875  འཕྲིན་ལས་རྒྱ་མཚོ་‘phrin las rgya mtsho  Chinlai Gyaco 13.  Thubtän Gjamccho  1876 – 1933  1895 – 1933  ཐུབ་བསྟན་རྒྱ་མཚོ་thub bstan rgya mtsho  Tubdain Gyaco 14.  Tändzin Gjamccho  1935  od 1950 (v súčasnosti v exile) བསྟན་འཛིན་རྒྱ་མཚོ་bstan ‘dzin rgya mtsho  Dainzin Gyaco

x Titul „dalajláma“ bol udelený prvému a druhému dalajlámovi posmrtne

 Referencie

 Iné projekty 

Kategória:Tibetský budhizmus